Diari Oficial de la Generalitat Valenciana


Sumari del DOGV 7557, del 26-06-2015 (2015/5744)

RESOLUCIÓ de 29 de maig de 2015, de la Conselleria d'Educació, Cultura i Esport, per la qual es modifica el conveni de creació de l'escola infantil municipal denominada Infants, d'Alzira, per canvi d'ús de les unitats autoritzades.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7557

Data del DOGV
:   26-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5744


Data del document
:   29-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Alzira
    * centre d'ensenyament

RESOLUCIÓ de 29 de maig de 2015, de la Conselleria d'Educació, Cultura i Esport, per la qual es modifica el conveni de creació de l'escola infantil municipal denominada Infants, d'Alzira, per canvi d'ús de les unitats autoritzades. [2015/5744]  
L'expedient ha sigut iniciat a instàncies del representant de l'Ajuntament d'Alzira, entitat titular de l'escola infantil municipal denominada Infants, situada en el carrer de Trafalgar, 67, d'Alzira (València), i amb número de codi 49227234, que sol·licita la modificació del conveni de creació de l'escola infantil per canvi d'ús de les unitats autoritzades.  
  
El 3 de febrer de 2002 es va subscriure un conveni entre la Generalitat valenciana (Conselleria de Cultura i Educació) i l'Ajuntament d'Alzira (València) per a la creació d'una escola d'educació infantil de primer cicle denominada Infants, de titularitat municipal, a Alzira, per mitjà del qual l'escola va ser autoritzada per a impartir ensenyances d'Educació Infantil amb tres unitats i un màxim de 53 llocs escolars.  
En la clàusula sèptima del conveni mencionat es va autoritzar el conseller competent en matèria d'educació, per delegació, d'acord amb l'article 13.5 de la Llei 30/1992, de 26 de novembre, per a aprovar qualsevol modificació que es produïra en les ensenyances, les instal·lacions i la resta de requisits que ha de reunir el centre.  
La Direcció General de Centres i Personal Docent va declarar, per mitjà de l'informe favorable, de data 17 d'abril de 2015, l'adequació de les instal·lacions proposades, quant a espais educatius, al que disposa la legislació aplicable, per la qual cosa l'autorització d'obertura i funcionament ha d'ajustar-se al que disposa l'article 6.3 del Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vist que la Unitat Tècnica de la Direcció Territorial d'Educació, Cultura i Esport de València ha emés un informe favorable en el seu àmbit competencial.  
Vistos la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006); el Reial Decret 2/2009, de 9 de gener, del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana (DOCV 14.01.2009), i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE 09.04.1992), modificat pel Reial Decret 131/2010, de 12 de febrer (BOE 12.03.2010), en defecte de normativa específica per als centres docents públics.  
Vista la proposta del director general de Centres i Personal Docent de data 29 de maig de 2015, i de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Aprovar la modificació del conveni de creació de l'escola que s'indica a continuació, en els termes que s'especifiquen:  
Denominació genèrica del centre: escola infantil de primer cicle.  
Denominació específica del centre: Infants.  
Domicili: carrer de Trafalgar, 67.  
Localitat: Alzira.  
Província: València.  
Codi: 43497787.  
Titular: Ajuntament d'Alzira.  
Modificació que s'autoritza  
Canvi d'ús de les unitats autoritzades en l'escola mencionada, de manera que quedarà configurada amb la composició següent:  
Tres unitats d'Educació Infantil de primer cicle amb 43 llocs escolars, distribuïdes així:  
- Una unitat per a xiquets d'un i dos anys, amb 13 llocs escolars.  
- Dos unitats per a xiquets d'un a tres anys, amb 30 llocs escolars (15 llocs escolars en cada unitat).  
  
Segon  
Esta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
Esta resolució tindrà efectes des de la data en què es dicta; no obstant això, els efectes acadèmics fan referència al curs escolar pròxim.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta resolució, que esgota la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de notificar-se esta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se esta resolució.  
  
Per als interessats que no siguen objecte de notificació els terminis començaran a comptar de l'endemà de la publicació d'esta resolució en el Diari Oficial de la Comunitat Valenciana.  
  
València, 29 de maig de 2015.- La consellera d'Educació, Cultura i Esport (p. d., Resolució 26.03.2013, DOCV núm. 6993, de 28.03.2013): el secretari autonòmic d'Educació i Formació: Manuel Tomás Ludeña.